ชื่อสถานที่: เรือนลาดทอง
ประเภท: ร้านอาหาร กาแฟ เบเกอรี่
ที่อยู่: ถนนกาญจนบุรี-ไทรโยค
ตำบล: แก่งเสี้ยน
อำเภอ: เมืองกาญจนบุรี
จังหวัด: กาญจนบุรี
รหัสไปรษณีย์: 71000
พิกัด: 14.05130, 99.45134

คิดถึงแกงไตปลาของโปรด เรือนลาดทองเป็นร้านอาหารปักษ์ใต้ที่อยู่ใกล้ที่ทำงาน เวลาคิดถึงอาหารใต้ต้องร้านนี้เลยค่ะ จัดร้านได้บรรยากาศดีมาก ร้านสวย ธรรมชาติภายนอก มองไกล สบายตา ลมพัดเย็นสบาย ร้านเปิดตั้งแต่ 7:00-18:00 น. รายการอาหารที่สั่ง แกงไตปลา (59 บาท) ร้านนี้ต้องบอกว่ารสจัด เครื่องแกงเข้มข้น ค่อนข้างเผ็ด แต่ได้รสแบบที่ชอบ ทานกับข้าวสวยผสมข้าวกล้อง มีผักแนมมาอีก 1 ชุดใหญ่พร้อมน้ำพริกกะปิแบบทางใต้ ถาดนี้ คนที่ทานร้านอาหารปักษ์ใต้จะคุ้นกันดีนะคะ (มาโดยไม่ต้องสั่ง) ผัดแหนม (59 บาท) แหนมมีรสเปรี้ยวกำลังดี ผัดมากับหอมใหญ่ พริกชี้ฟ้า ปรุงรสหวานนำ ใช้ได้ค่ะ ของหวาน โรตี-เนย-นม (25 บาท) จัดใส่จานตัดแบ่งเป็นชิ้น แป้งโรตีเหนียวนุ่ม รสหวาน มัน อร่อยค่ะ